Unknown383.jpg (216.13 KiB) 2126 keer bekeken
Welly Star - Auckland Jan 1975 web.jpg (41.12 KiB) 2037 keer bekeken
Karimata-Rotti SMN-nieuws 11-1969.jpg (183.39 KiB) 1903 keer bekeken
314_Kota_Selamat_AF_pna_ex_Batjan.jpg (149.55 KiB) 1657 keer bekeken
Karimata-Rotti SMN-nieuws 11-1969a.jpg (20.03 KiB) 1560 keer bekeken
Bengkalis 1967.jpg (143.29 KiB) 563 keer bekeken
Jun20#53.JPG (120.13 KiB) 475 keer bekeken DUT-klasse ‘tot verdere kennisgewing’ opgeskort | Maroela Media
Die Durbanse Universiteit van Tegnologie (DUT) het alle akademiese programme op sy kampus tot verdere kennisgewing opgeskort ná ŉ personeelstaking wat al vyf weke lank voortduur.
Die universiteit se senaatskomitee het dié aankondiging Vrydag gedoen en gesê die universiteit sal volgende week die hersiene 2018-akademiese kalender bekendmaak.
Volgens die verklaring gaan die universiteit steeds met ander werksaamhede buiten die akademie voort.
Studente wat nog nié vir vanjaar se studie geregistreer het nie kan steeds aanlyn of op die Riverside-kampus in Pietermaritzburg registreer. Registrasietye is op dieselfde dae as by die Durban-registrasiekantore.
Die instelling het personeel en studente aangemoedig om die universiteit se webwerf en hul e-posse te monitor vir aankondigings en kommunikasie in verband met die opskorting van klasse.
Die vakbondfederasie Fedusa het Vrydag gesê hy het ŉ dringende brief aan die departement van onderwys gerig om dié wekelange staking tot ŉ einde te bring.
Personeel van die kampus het begin staak weens ŉ geskil oor salarisse. Vakbonde het ŉ verhoging van 10% op ŉ basiese salaris geëis, met ŉ R400 verhoging op die maandelikse behuisingstoelaag en ŉ R9 000 eenmalige bonus (14de tjek).
DUT het twee opsies voorgestel: ŉ 5,5% verhoging op die basiese salaris, R200 verhoging op die behuisingstoelaag en geen eenmalige bonus (14de tjek) nie; of ŉ 5,75% verhoging op die basiese salaris, 5,75% verhoging op die maandelikse behuisingstoelaag en geen eenmalige bonus (14de tjek) nie.
Geen ooreenkoms is nog bereik nie.
DA eis dat OB se kop rol
Dawie · 2 jare gelede
ek weet van n dertiende tjek, maar n veertiende tjek. Een van die dae gaan mens dalk n vier en twintigste tjek kry!
‘n Dut klas klink nogal lekker – knip ‘n uiltjie terwyl die lektor sy asem mors.
Die eerste deel van die jaar staak die personeel, die tweede deel van die jaar boikot die studente die klasse en brand wat ook al kan brand. Ten minste kom hulle almal bymekaar die dag as grade en diplomas uitgedeel word. En dit, liewe leser, is hoekom maatskappybase nou grade onder meesters- of honneursvlak beskou as die eintlike matrieksertifikate wat hulle wel kan glo.
Dink nie meer die sogenaamde grade is iets werd nie,, Ek stel voor gee vir hul almal na matriek dadelik n graad van hul keuse dan spaar hulle ook sommer al die onkostes om verder te gaan leer, het altyd gedink van hulle is bietjie agtergeblewe, nou kom ek agter hulle is baie ver agter,,,,Die Here help ons!!!